
AZ AMERIKAI MONETÁRIS POLITIKA SPILLOVER HATÁSAINAK ÁTFOGÓ VIZSGÁLATA: A „FED-INFORMÁCIÓS HATÁS” ÉS A BIZONYTALANSÁG SZEREPE 

Kulcsszavak: Nemzetközi spillover hatások, Federal Reserve, monetáris politikai bizonytalanság, monetáris politika
A monetáris politika globális spillover hatásaival foglalkozó szakirodalom legújabb fejleményei hangsúlyozták az ún.  információs hatások és a monetáris politikai bizonytalanság szerepét a FOMC-bejelentések utáni nemzetközi eszközár-változásokban. Ezen tanulmány célja, az irodalom új eredményeire alapozva, a globális spillover hatások átfogó elemzése, nemzetközi eszközáradatok széles és hosszú paneljének felhasználásával. Azt találjuk, hogy a monetáris politikai bizonytalanság szintje befolyásolja, hogy a monetáris politikai sokkok milyen mértékben gyűrűznek tovább, különösen a fejlett országok esetén. Emellett, tanulmányunk megerősíti a Fed információs hatás fontosságát. A Fed gazdasági fundamentumokkal kapcsolatos optimizmusához kapcsolódó kamatemelés expanzív hatással van a globális kockázatvállalásra és a részvényárakra, és az ilyen kamatemelés nem vezet magasabb hosszú távú kötvényhozamokhoz a feltörekvő gazdaságokban. Továbbá, azt találjuk, hogy a nagyobb pénzügyi nyitottsággal vagy rögzített árfolyamrendszerrel rendelkező országok nagyobb spillover hatásnak vannak kitéve. Tanulmányunk felhívja a figyelmet az információs hatások és a bizonytalanság figyelembe vételének fontosságára, ha jobban meg akarjuk érteni a nemzetközi spillover hatások okait.

